ને એક દિવસ એવો સમય પણ આવ્યો. અબ્દુલચાચા બીમાર પડી ગયા. તેઓ ઘોડાની દેખભાળ કરવા આવી શકતા ન હતા. એટલે શેઠે ભોપાને બોલાવી કહ્યું, “ભોપા, જો સાંભળ. ચાચા હમણાં બીમાર છે. આ બે-ચાર દિવસ ઘોડાની દેખભાળ તારે રાખવાની છે.” આ સાંભળી ભોપો રાજી થતાં કહે, “ભલે શેઠબાપા, તમે જરાય ચિંતા ન કરો.” “તારે એને દોરીને પાણી પાવા લઈ જવાનો ને એટલામાં થોડો ફેરવી પછી ઘરે લાવવાનો. સમજ્યો?” “સમજી ગયો શેઠબાપા.” ભોપો રાજી થતાં બોલ્યો.